作者:張籍
標題:寄韓愈
內容:野館非我室，新居未能安。讀書避塵雜，方覺此地閑。過郭多園墟，桑果相接連。獨遊竟寂寞，如寄空雲山。夏景常晝毒，密林無鳴蟬。臨溪一盥濯，清去肢體煩。出林望曾城，君子在其間。戎府草章記，阻我此遊盤。憶昔西潭時，並持釣魚竿。共忻得魴鯉，烹鱠於我前。幾朝還複來，歎息時獨言。